Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 595

1. Általános rendelkezések 1.1. A füstölésmérést a vonatkozó jogszabályoknak és előírásoknak megfelelő készülékkel, ún. alapjáratról történő szabadgyorsítással, a magyar szabványnak megfelelő, kereskedelmi forgalomban beszerezhető, egyedileg nem adalékolt tüzelőanyaggal, szerviz körülmények között kell elvégezni. 1.2. A felülvizsgálatra az 1. számú melléklet szerinti gépkocsi adatok felvétele után kerülhet sor. A felülvizsgálat a következő műveleteket tartalmazza: — a felülvizsgálati, technológiai adatok felvétele (kigyűjtése), — szemrevételezéses ellenőrzés, — a motor üzemi állapotra melegítése, a mérés és az ellenőrzés előkészítése, — a környezetvédelmi jellemzők mérése, — a bizonylatok kiállítása. 1.3. Az előírt vizsgálatokhoz csak a 6. számú mellékletben foglaltaknak megfelelő, a közlekedési és vízügyi miniszter által kijelölt intézmény szakvéleménye alapján, a Közlekedési Főfelügyelet által „Rendszeres Környezetvédelmi Felülvizsgálatra Alkalmas”-nak minősített füstölésmérő készülékek használhatók.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes